RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar l-implimentazzjoni u l-applikazzjoni ta' ċerti dispożizzjonijiet tad-Direttiva 2008/94/KE dwar il-protezzjoni tal-impjegati fíl-każ tal-insolvenza ta' min iħaddimhom /* KUMM/2011/0084 finali */





[pic] | IL-KUMMISSJONI EWROPEA | Brussel 28.2.2011 KUMM(2011) 84 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar l-implimentazzjoni u l-applikazzjoni ta' ċerti dispożizzjonijiet tad-Direttiva 2008/94/KE dwar il-protezzjoni tal-impjegati fíl-każ tal-insolvenza ta' min iħaddimhom RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar l-implimentazzjoni u l-applikazzjoni ta' ċerti dispożizzjonijiet tad-Direttiva 2008/94/KE dwar il-protezzjoni tal-impjegati fíl-każ tal-insolvenza ta' min iħaddimhom INTRODUZZJONI Id-Direttiva 2008/94/KE[1] (minn hawn 'il quddiem 'id-Direttiva') tikkodifika d-Direttiva tal-Kunsill 80/987/KEE[2] kif emendata l-aħħar mid-Direttiva 2002/74/KE[3]. Id-Direttiva għandha l-għan li tħares l-impjegati f'każ tal-insolvenza ta' min iħaddimhom b'mod partikolari sabiex tiggarantixxi l-pagament tal-pretensjonijiet pendenti tagħhom. Għal dan il-għan, l-Istati Membri għandhom jistabbilixxu entità li tiggarantixxi l-pagament ta' dawn il-pretensjonijiet. L-Artikolu 15 tad-Direttiva jitlob lill-Kummissjoni biex tissottometti lill-Parlament Ewropew u lill-Kunsill rapport dwar l-implimentazzjoni u l-applikazzjoni fl-Istati Membri tal-Artikoli mill-1 sal-4, l-Artikoli 9, 10 u 11, it-tieni paragrafu, l-Artikolu 12, il-punt(c), u l-Artikoli 13 u 14. Bi preparazzjoni għal dan ir-rapport, il-Kummissjoni kkummissjonat studju minn esperti indipendenti, indirizzat kwestjonarju lill-Istati Membri u lill-imsieħba soċjali Ewropej u stednithom biex jikkummentaw dwar is-sejbiet tal-istudju. L-AMBITU U D-DEFINIZZJONJIET (L-ARTIKOLI 1, 2 U 13) Impjegati protetti Apparti mill-eċċezzjonijiet imsemmija hawn taħt, id-Direttiva tapplika għall-persuni kollha li jkunu kkunsidrati bħala impjegati skont il-liġi nazzjonali. Il-Kummissjoni tosserva li, fir-Repubblika Ċeka, dawk l-impjegati li għandhom ftehim għat-twettiq tax-xogħol assenjat lilhom huma esklużi mill-protezzjoni pprovduta mid-Direttiva. Il-Kummissjoni se tkompli tinvestiga jekk dawn il-persuni humiex ikkunsidrati bħala impjegati skont il-liġi tax-xogħol Ċeka peress li din l-esklużjoni tista' tikkostitwixxi ksur tad-Direttiva. Id-Direttiva espliċitament tobbliga lill-Istati Membri biex ikopru l-impjegati li jaħdmu fuq bażi part-time, ħaddiema b'kuntratt fuq terminu fiss u ħaddiema b'relazzjoni ta' impjieg temporanju (l-Artikolu 2(2)). Skont l-informazzjoni disponibbli lill-Kummissjoni, l-Istati Membri kollha jikkonformaw ma' dan ir-rekwiżit. Id-Direttiva ma tippermettix li l-Istati Membri jistabbilixxu dewmien minimu tar-relazzjoni ta' impjieg sabiex il-ħaddiema jikkwalifikaw għall-protezzjoni (l-Artikolu 2(3)). Il-Kummissjoni tinnota li f'Ċipru, il-leġiżlazzjoni teħtieġ li impjegat għandu jaħdem għall-istess impjegatur għal minn tal-inqas 26 ġimgħa konsekuttiva qabel id-data tal-insolvenza tal-impjegatur, sabiex ikun intitolat għall-pagamenti. Dan, fl-opinjoni tal-Kummissjoni, jista' jkun ksur tad-Direttiva. Bħala eċċezzjoni, l-Istati Membri jistgħu jeskludu ċerti kategoriji ta' impjegati: a) sakemm forom eżistenti oħra ta' garanzija joffru lill-persuni kkonċernati livell ta' protezzjoni li jkun ekwivalenti għal dak li jirriżulta mid-Direttiva (l-Artikolu 1(2)). Tliet Stati Membri għamlu użu minn din il-possibbiltà. Fil-Belġju, il-ħaddiema u l-apprentisti tan-negozji li huma membri ta' diversi kumitati konġunti jew sottokumitati huma esklużi mill-protezzjoni tal-Fond ta' Garanzija ġenerali imma huma protetti minn fondi settorjali stabbiliti bi ftehim kollettiv. F'Ċipru il-baħrin tal-flotot merkantili navali li mhumiex residenti huma esklużi. Fir-Renju Unit, il-baħħara fuq vapuri tal-merkanzija-negozjanti li jbaħħru huma esklużi. Il-Kummissjoni tikkunsidra li l-'maritime lien'[4] li tidher li hi l-protezzjoni ewlenija pprovduta lil dawk li jbaħħru f'dawn iż-żewġ Stati membri f'każ tal-insolvenza tal-impjegatur tista' ma toffrix dejjem livell ta' protezzjoni li jkun ekwivalenti għal dak tal-istituzzjoni li tagħti l-garanziji peress li l-valur tal-bastiment jista' f'xi każijiet ma jkoprix l-ammont minimu tal-pretensjonijiet pendenti pprovduti bid-Direttiva. b) servi domestiċi impjegati minn persuna naturali u sajjieda bi sħab, sakemm dawn l-esklużjonijiet ikunu jeżistu diġa' fil-leġizlazzjoni nazzjonali fl-istess żmien tad-dħul fis-seħħ tad-Direttiva 2002/74/KE fl-Istat Membru kkonċernat (l-Artikolu 1(3)). Il-Kummissjoni tinnota li s-sajjieda bi sħab huma esklużi fil-Greċja, l-Italja, Malta u r-Renju Unit; is-servi domestiċi huma esklużi fi Spanja, Franza, Malta, il-Pajjiżi l-Baxxi u l-Polonja. L-impjegaturi kkonċernati Id-Direttiva tapplika għall-impjegaturi kollha, kif definit mil-liġi nazzjonali, li jinsabu fi stat ta' insolvenza. Id-Direttiva ma tipprovdix għall-possibbiltà tal-esklużjoni ta' kwalunkwe kategorija ta' impjegaturi. Impjegatur huwa kkunsidrat li jkun fi stat ta' insolvenza (l-Artikolu 2(1)) jekk: - tkun saret talba għat-tnedija tal-proċedimenti kollettivi bbażati fuq l-insolvenza tal-impjegatur, kif ipprovdut mil-liġi nazzjonali, u bl-involviment tal-bejgħ tal-assi parzjali jew tal-assi kollha tal-impjegatur u l-ħatra ta' likwidatur (jew persuna li twettaq xogħol simili); - l-awtorità kompetenti ddeċidiet li tibda l-proċedimenti (jew stabbiliet li n-negozju tal-impjegatur ingħalaq b'mod definittiv u li l-assi disponibbli mhumiex biżżejjed biex jiġġustifikaw it-tnedija ta' proċedimenti). Il-Kummissjoni tinnota li r-Regolament tal-Kunsill (KE) Nru 1346/2000[5] japplika għall-proċedimenti ta' insolvenza kollettivi li jinvolvu l-bejgħ tal-assi parzjali jew totali tal-persuna li tkun iddejnet u l-ħatra ta' likwidatur (l-Artikolu 1(1)), jiġifieri l-istess proċedimenti ta' insolvenza li huma koperti mid-Direttiva. F'dawn iċ-ċirkustanti, bi ftit eċċezzjonijiet, l-Istati Membri kkonfermaw lill-Kummissjoni li t-tipi ta' proċedimenti ta' insolvenza nazzjonali li jaqgħu fi ħdan l-ambitu tad-Direttiva huma dawk elenkati fl-Anness A ma' dan ir-Regolament. L-eċċezzjonijiet huma: il-Ġermanja, fejn hija biss Insolvenzverfahren li tagħti lok għal pretensjoni protetta mid-Direttiva; il-Greċja, li teskludi l-każijiet fejn a) il-kumpanija titpoġġa f'amministrazzjoni proviżjonali (Amministrazzjoni jew ġestjoni tal-Kreditur) u b) il-kumpanija titqiegħed f'pożizzjoni li tirċievi sabiex jintlaħaq kompromess mal-kredituri tagħha. l-Irlanda, fejn l-examinership u l-istralċ ta' sħubijiet huma esklużi; l-Ungerija, fejn huma biss il-proċedimenti ta' likwidazzjoni ('felszámolási eljárás’) li huma koperti mil-leġiżlazzjoni nazzjonali ta' implimentazzjoni; is-Slovenja, fejn skrajšani stečajni postopek u prisilna poravnava v stečaju huma esklużi. Peress li d-definizzjonijiet tal-proċedimenti ta' insolvenza koperti miż-żewġ strumenti huma l-istess, il-Kummissjoni qed tkompli tinvestiga din il-kwistjoni sabiex taċċerta ruħha li l-proċedimenti ta' insolvenza rilevanti kollha jkunu koperti. Barra minn dan, il-leġiżlazzjoni Belġjana tuża l-idea ta' għeluq ta' negozju minflok dik ta' insolvenza. L-għeluq ta' negozju tfisser 'it-tmiem definittiv tal-attività ewlenija ta' negozju meta l-għadd ta' ħaddiema jonqos għal inqas minn kwart tal-għadd impjegati bħala medja fin-negozju matul l-erba' kwartijiet li jippreċedu l-kwart li matulu jseħħ it-tmiem definittiv tal-attività ewlenija tan-negozju'[6]. Huwa possibbli li sitwazzjonijiet ta' insolvenza kif definit bid-Direttiva ma jkunux koperti mill-fond ta' garanzija Belġjan. Id-Danimarka, li mhix marbuta b'dan ir-Regolament, informat lill-Kummissjoni li s-sitwazzjonijiet li ġejjin huma koperti mill-fond ta' garanzija nazzjonali. a) falliment; b) fl-avveniment ta' impjegatur li jieqaf jinnegozja meta jiġi stabblit li hu fallut; c) fl-avveniment tal-mewt tal-impjegatur, jekk il-beni tiegħu jkun amministrat bħala fallut jew jispiċċa mingħajr amministrazzjoni. Fi kwalunkwe każ, id-Direttiva (l-Artikolu 2(4)) tippermetti lill-Istati Membri li jestendu l-protezzjoni għall-ħaddiema għal sitwazzjonijiet oħra ta' insolvenza li ma jissodisfawx il-kundizzjonijiet meħtieġa mill-Artikolu 2(1). Id-Direttiva ma tagħmel l-ebda distinzjoni bejn in-negozjanti u dawk li mhumiex, impjegaturi kbar jew żgħar, u impjegaturi għall-qligħ u dawk ta' bla qligħ, u lanqas ma għandhom jagħmlu distinzjoni l-iskemi ta' garanzija fl-Istati Membri. Il-Kummissjoni tinnota, madankollu, li huma biss ċerti tipi ta' persuni jew entitajiet li jistgħu jkunu soġġetti għall-proċedimenti ta' falliment fl-Ungerija. B'mod simili, fil-Lussemburgu, il-proċedimenti ta' falliment jistgħu jitniedu biss kontra kumpanija kummerċjali jew persuna naturali li titqies bħala negozjant. Dan jista' jammonta għall-esklużjoni ta' ħaddiema impjegati minn ċerti persuni legali jew fiżiċi mill-protezzjoni tad-Direttiva. PRETENSJONIJIET KOPERTI MILL-ISTITUZZJONI LI TAGħTI L-GARANZIJI (L-ARTIKOLI 3 U 4) Il-pretensjonijiet li se jaqgħu taħt l-istituzzjoni li tagħti l-garanziji huma pretensjonijiet ta' ħlas pendenti li jirriżultaw minn kuntratt ta' impjieg u jirrelataw ma' perjodu qabel u/jew wara data speċifika ddeterminata mill-Istati Membri. Il-Bulgarija, ir-Repubblika Ċeka, id-Danimarka, il-Greċja, Malta, il-Portugall u l-Awstrija ffissaw perjodu ta' referenza ta' sitt xhur qabel it-talba tal-insolvenza li magħha għandhom jirrelataw il-pretensjonijiet; il-Polonja tuża perjodu ta' referenza ta' disa' xhur; l-Italja u l-Latvja perjodu ta' 12-il xhar; is-Slovakkja, l-Irlanda u l-Litwanja perjodu ta' 18-il xahar; Ċipru tuża 78 ġimgħa; Il-Belġju juża perjodu li jibda minn 12-il xahar qabel l-għeluq tal-kumpanija sa 13-il xahar wara l-għeluq. Diversi Stati Membri ma ffissawx perjodu ta' referenza imma biss data qabel u/jew wara li l-pretensjonijiet għandhom jirrelataw magħha. Dan huwa l-każ fl-Estonja, Franza, il-Ġermanja, il-Lussemburgu, l-Ungerija, il-Pajjiżi l-Baxxi, ir-Rumanija, is-Slovenja, Spanja, il-Finlandja, l-Isvezja u r-Renju Unit. Definizzjoni tat-terminu 'paga' hija f'idejn il-leġiżlazzjoni nazzjonali, li twassal għal differenzi bejn l-Istati Membri fir-rigward tal-estent tal-garanzija. Minkejja dan, il-liġi nazzjonali għandha tirrispetta l-prinċipju ġenerali tal-ugwaljanza u n-nuqqas ta' diskriminazzjoni meta tispeċifika l-benefiċċji pagabbli mill-istituzzjoni li tagħti l-garanziji[7]. Id-Direttiva (l-Artikolu 4(1)) tippermetti wkoll lill-Istati Membri biex jillimitaw ir-responsabbiltà tal-istituzzjoni li tagħti l-garanziji f'żewġ modi: 1. billi tispeċifika t-tul tal-perjodu li għalih għandhom jiġu sodisfatti l-pretensjonijiet pendenti, sakemm dan il-perjodu jkopri minn tal-inqas ir-rimunerazzjoni tal-aħħar tliet xhur tar-relazzjoni ta' xogħol jew tmien ġimgħat jekk il-perjodu ta' referenza jkun minn tal-inqas 18-il xahar (l-Artikolu 4(2)). Il-Belġju, id-Danimarka, Franza, l-Ungerija, l-Awstrija u l-Finlandja ma użawż din l-alternattiva. Il-Bulgarija, ir-Repubblika Ċeka, il-Ġermanja, l-Estonja, il-Greċja, l-Italja, il-Latvja, il-Litwanja, Malta, il-Polonja, ir-Rumanija, is-Slovenja u s-Slovakkja għażlu perjodu massimu ta' tliet xhur; il-perjodu massimu huwa ta' tmien ġimgħat fl-Irlanda u fir-Renju Unit, 13-il ġimgħa f'Ċipru u 19-il ġimgħa fil-Pajjiżi l-Baxxi; fi Spanja huwa 150 ġurnata filwaqt li fil-Lussemburgu u l-Portugall dan huwa ta' sitt xhur; fl-Isvezja huwa tmien xhur. 2. billi jkun hemm limiti fuq il-pagamenti magħmula mill-istituzzjoni li tagħti l-garanziji, sakemm dawn il-limiti ma jkunux inqas minn livell li jkun kompatibbli soċjalment mal-għan soċjali tad-Direttiva (l-Artikolu 4(3)). L-Istati Membri kollha ffissaw tali limiti bl-eċċezzjoni tal-Pajjiżi l-Baxxi, imma l-metodu tal-kalkolu tal-limiti jvarja ħafna. Id-Direttiva ma tinkludi l-ebda stipulazzjoni preċiża f'dan ir-rigward. Madankollu, kif il-Kummissjoni għarfet fir-rapport tagħha dwar l-implimentazzjoni tad-Direttiva tal-1995[8], huwa assunt li jekk fl-analiżi finali il-pagamenti ta' garanzija kienu ekwivalenti għall-pagamenti ta' sigurtà soċjalijew għall-paga minima statutorja, jista' jkun hemm problemi ta' kompatibilità mal-għan soċjali ta' din id-Direttiva. SITWAZZJONIJIET TRANSNAZZJONALI (L-ARTIKOLI 9 U 10) Id-Direttiva tipprovdi li meta impriża b'ħidmiet fit-territorji ta' minn tal-inqas żewġ Stati Membri tkun fi stat ta' insolvenza, l-istituzzjoni responsabbli mill-ħlas tal-pretensonijiet pendenti tal-impjegati għandha tkun dik fl-Istat Membru li fit-territorju tiegħu dawn jaħdmu jew jaħdmu normalment (l-Artikolu 9(1)). Fis-sentenza tagħha fil-Każ C-310/07[9], il-Qorti Ewropea tal-Ġustizzja ddeċidiet li sabiex impriża stabbilita fi Stat Membru tiġi rikonoxxuta li għandha attivitajiet fit-territorju ta' Stat Membru ieħor, dik l-impriża għandha jkollha preżenza ekonomika stabbli fl-Istat tal-aħħar, inklużi riżorsi umani li jippermettulha li twettaq l-attivitajiet tagħha hemmhekk, imma mhuwiex neċessarju li jkun hemm parti jew stabbiliment fiss f'dak l-Istat l-ieħor. Il-Kummissjoni tinnota (cf. Tabella 4 fl-Anness) li fil-perjodu 2006-2008 kien hemm 239 każ fejn istituzzjoni li tagħti l-garanziji fi Stat Membru wieħed għamlet pagamenti lill-ħaddiema ta' impriża falluta fi Stat Membru ieħor. L-għadd ta' impjegati kkonċernati kien ta' 1 158 u s-somom imħallsa ammontaw għal madwar EUR 10,8 miljun. Il-Kummissjoni kienet qiegħda tgħin lill-Istati Membri fl-abbozz ta' formola standard li tista' tintuża għall-iskambju ta' informazzjoni, li attwalment qed tiġi finalizzata, biex b'hekk tiġi faċilitata l-implimentazzjoni tal-Artikolu 10(1) tad-Direttiva. Barra minn dan, id-dettalji tal-kuntatt tal-awtoritajiet amministrattivi kompetenti u/jew l-istituzzjonijiet li jagħtu l-garanzija huma ppubblikati mill-Kummissjoni fuq il-websajt tagħha http://ec.europa.eu/social/main.jsp?catId=706&langId=en&intPageId=198b'konformità mal-Artikolu 10(2) tad-Direttiva u huma aġġornati regolarment. KLAWżOLA TA' NUQQAS TA' RIGRESSJONI (L-ARTIKOLU 11, IT-TIENI PARAGRAFU) Il-Kummissjoni ma sabitx sitwazzjonijiet fejn l-implimentazzjoni tad-Direttiva wasslet għal rigressjoni fir-rigward ta' sitwazzjoni prevalenti fl-Istati Membri fid-data tad-dħul fis-seħħ tad-Direttiva jew fir-rigward tal-livell ġenerali tal-protezzjoni tal-impjegati f'każijiet ta' insolvenza tal-impjegatur. Kuntrarju ta' dan, l-implimentazzjoni tad-Direttiva rrinfurzat il-protezzjoni tal-ħaddiema peress li wasslet għat-twaqqif ta' istituzzjonijiet li jagħtu l-garanziji fl-Istati Membri li ma kellhomx. IL-QAGħDA TA' IMPJEGAT-AZZJONIST (L-ARTIKOLU 12 (C)) Skont id-Direttiva, l-Istati Membri jistgħu jirrifjutaw li jipprovdu protezzjoni, jew jistgħu jnaqqsuha, fil-każ ta' ħaddiem li, waħdu jew flimkien ma' qraba mill-viċin tiegħu, kien is-sid ta' parti essenzjali tal-impriża kkonċernata u kellu influwenza konsiderevoli fuq l-attivitajiet tagħha. Diversi Stati Membri għamlu użu minn din l-alternattiva (ir-Repubblika Ċeka, id-Danimarka, il-Ġermanja, il-Greċja, Ċipru, il-Latvja, Malta, il-Pajjiżi l-Baxxi, l-Awstrija, is-Slovenja u l-Isvezja). Fi Stati Membri oħra (Spanja, l-Irlanda, il-Finlandja), iċ-ċaħda tal-protezzjoni lil dawk il-persuni ssir b'mod indirett permezz tad-definizzjoni ta' 'impjegat', jiġifieri persuni li huma sidien ta' parti mill-impriża u li għandhom influwenza konsiderevoli fuq l-attivitajiet tagħha mhumiex ikkunsidrati 'impjegati'. Fil-Bulgarija, huwa biżżejjed li impjegat ikun sieħeb jew membru tal-entità ta' ġestjoni tal-kumpanija biex ikun eskluż mill-protezzjoni. Peress li m'hemmx rekwiżit li l-pussess tal-ishma jkun essenzjali u li l-impjegati jkollhom influwenza konsiderevoli fuq l-attivitajiet tal-impriża din ma tidhirx li hi konformi mad-Direttiva. L-Istati Membri li jifdal (il-Belġju, l-Estonja, Franza, l-Italja, il-Litwanja, il-Lussemburgu, l-Ungerija, il-Polonja, il-Portugall, ir-Rumanija, is-Slovakkja u r-Renju Unit) ma utilizzawx din l-alternattiva. ĦARSA ġENERALI LEJN IL-KAżIJIET Fil-bidu tal-2010, il-Kummissjoni indirizzat kwestjonarju lill-Isati Membri biex tiġbor dejta dwar l-għadd ta' insolvenzi trattati mill-istituzzjonijiet nazzjonali li jagħtu l-garanziji, kif ukoll, l-għadd ta' ħaddiema kkonċernati u s-somom imħallsa lilhom (cf. Tabelli 1, 2 u 3 fl-Anness)[10]. Fil-perjodu 2006-2009, l-istituzzjonijiet nazzjonali li jagħtu l-garanziji intervjenew f'aktar minn 420 000 każijiet ta' insolvenza (cf. Tabella 1 fl-Anness). Fl-istess perjodu, 3,4 miljun ħaddiem ibbenefikaw minn pagamenti tal-istituzzjonijiet li jagħtu l-garanziji minħabba l-insolvenza tal-impjegaturi tagħhom (cf. Tabella 2 fl-Anness). Barra minn dan, EUR 17,7 biljun tħallsu mill-istituzzjonijiet li jagħtu l-garanziji lill-dawk il-ħaddiema (cf. Tabella 3 fl-Anness). L-għadd medju ta' ħaddiema għal kull każ fil-perjodu 2006-2009 kien ta' tmienja, filwaqt li l-ammont medju mħallas lil kull ħaddiem mill-istituzzjonijiet nazzjonali li jagħtu l-garanziji kien ta' EUR 5 187. Il-Kummissjoni tinnota ż-żieda sinifikanti fl-għadd ta' każijiet bejn l-2008 u l-2009 (+19 %) u, fuq kollox, fl-għadd ta' ħaddiema (+ 61 %) u fil-flus li ntefqu (+ 72 %), li tista' tiġi attribwita lill-kriżi ekonomika. Id-daqs medju tal-kumpaniji li saru insolventi fl-2009 żdied ukoll (minn 7,4 ħaddiema għal kull każ fl-2008 għal 10,0 ħaddiema għal kull każ fl-2009, jiġifieri żieda ta' 35 %) kif ukoll l-ammont ta' rimunerazzjoni mhux imħallsa (minn EUR 5 059 għal kull ħaddiem fl-2008 għal EUR 5 409 għal kull ħaddiem fl-2009, jiġifieri żieda ta' 7 %). Filwaqt li l-Ġermanja hija l-Istat Membru bl-ogħla għadd ta' każijiet (146 673 fil-perjodu 2006-2009), Franza għandha l-akbar għadd ta' ħaddiema (953 887 fil-perjodu 2006-2009) u l-aktar flus li tħallsu (EUR 6,4 biljun). OPINJONIJIET TAL-IMSIEħBA SOċJALI EWROPEJ Is-seba' federazzjonijiet tal-BUSINESSEUROPE li għamlu osservazzjonijiet, kif ukoll UEAPME, jikkunsidraw li d-Direttiva laħqet l-għan tagħha li tassigura livell minimu ta' protezzjoni tal-ħaddiema fl-avveniment tal-insolvenza tal-impjegatur tagħhom u li l-limiti stipulati fl-Artikolu 4(3) huma kompatibbli soċjalment mal-għan soċjali tad-Direttiva. L-ETUC tqis id-Direttiva 2008/94/KE bħala strument indispensabbli tal-liġi tal-Unjoni, li tipprovdi protezzjoni minima lill-ħaddiema madwar l-Ewropa. Madankollu, hija kkonċernata ħafna dwar il-limiti baxxi u l-limiti ta' żmien qosra ħafna stabbiliti mill-Istati Membri taħt il-possibbiltà offruta mill-Artikoli 4(2) u 4(3). Skont l-ETUC, għadd sinifikanti ta' membri nazzjonali esprimew tħassib qawwi li, għal għadd kbir ta' ħaddiema, pagi mhux imħallsa jeċċedu l-limiti stabbiliti mil-liġi nazzjonali. Barra minn dan, l-ETUC tenfasizza li l-kliem tal-Artikoli 4(2) u 4(3) b'mod partikolari huma vagi ħafna u jħallu ammont konsiderevoli ta' diskrezzjoni lill-Istati Membri biex jonqsu b'mod sinifikanti mill-obbligi tagħhom skont id-Direttiva. B'riżultat ta' dan, l-ETUC tikkunsidra li reviżjoni ta' dawn id-dispożizzjonijiet għandha tiġi ppreveduta. Qasam problematiku ieħor għall-ETUC jikkonċerna l-ambitu ta' applikazzjoni tad-Direttiva, b'mod partikolari l-ftehim ta' 'pretensjoni pendenti' peress li għadd ta' Stati Membri japplikaw definizzjoni dejqa ta' rinumerazzjoni (eż.: l-esklużjoni ta' pagi lill-impjegati li spiċċalhom il-kuntratt, bonuses, arranġamenti ta' rimbursar, eċċ.). Dan, skont l-ETUC, jista' jirriżulta fin-nuqqas ta' sodisfazzjoni ta' diversi pretensjonijiet. KONKLUżJONIJIET Aktar minn 30 sena minn wara l-adozzjoni tad-Direttiva oriġinali fl-1980, il-Kummissjoni tikkunsidra li hi tkompli tilgħab rwol importanti fil-forniment ta' livell minimu ta' protezzjoni tad-drittijiet ta' ħaddiema fis-suq intern. L-Istati Membri ġew obbligati li jistabbilixxu istituzzjonijiet li jagħtu l-garanziji li jintervjenu f'sitwazzjonijiet ta' insolvenza biex ikopru pretensjonijiet pendenti ta' ħaddiema. It-3,4 miljun ħaddiem li bbenefikaw mix-xibka ta' sikurezza pprovduta mill-intervent tal-istituzzjonijiet li jagħtu l-garanziji f'dawn l-aħħar erba' snin, l-aktar fiż-żminijiet tal-kriżi ekonomika, huma x-xhieda tal-utilità tagħha. Ir-reviżjoni li twettqet fl-2002 ikkjarifikat il-konsegwenzi legali tas-sitwazzjonijiet transnazzjonali u adattat id-dispożizzjonijiet biex tqis il-bidliet tal-liġijiet ta' insolvenza fl-Istati Membri, biex b'hekk ittejjeb iċ-ċertezza legali. L-analiżi ta' hawn fuq turi li, b'mod ġenerali, id-dispożizzjonijiet soġġetti għall-obbligu ta' rappurtaġġ ġew implimentati u applikati b'mod tajjeb. Għad fadal, madankollu, ċerti oqsma ta' tħassib li l-Kummissjoni beħsiebha tittratta bil-mezzi xierqa, inklużi l-proċedimenti ta' ksur fejn neċessarju. Il-Kummissjoni se tkompli tissorvelja t-tħaddim tad-Direttiva, filwaqt li tqis aktar żviluppi fl-oqsma tal-liġi tax-xogħol u l-liġi dwar l-insolvenza sabiex tiżgura li l-għan tagħha jinkiseb b'mod xieraq. ANNESS TEKNIKU Tabella 1: Għadd ta' każijiet fejn ġie mitlub l-intervent tal-Istituzzjoni li tagħti l-Garanziji 2006 | 2007 | 2008 | 2009 | L-ammont totali 2006 sal-2009 | IL-BELġJU | 4.256 | 3.744 | 3.967 | 4.174 | 16141 | IL-BULGARIJA | 6 | 3 | 9 | 18 | IR-REPUBBLIKA ĊEKA | 449 | 382 | 386 | 750 | 1967 | ID-DANIMARKA | 1.221 | 1.091 | 1.847 | 3.167 | 7326 | IL-ĠERMANJA | 38.133 | 38.711 | 35.447 | 34.382 | 146673 | L-ESTONJA | 131 | 94 | 176 | 491 | 892 | L-IRLANDA | 167 | 194 | 287 | 671 | 1319 | IL-GREċJA | - | - | - | - | - | SPANJA | 12.431 | 12.654 | 13.229 | 16.466 | 54780 | FRANZA | 19.655 | 19.577 | 24.046 | 27.113 | 90391 | L-ITALJA | ĊIPRU | 7 | 5 | 1 | 2 | 15 | IL-LATVJA | 95 | 60 | 84 | 138 | 377 | IL-LITWANJA | 379 | 293 | 300 | 340 | 1312 | IL-LUSSEMBURGU | L-UNGERIJA | 1.273 | 1.235 | 1.419 | 2.222 | 6149 | MALTA | 0 | 1 | 0 | 1 | 2 | IL-PAJJIżI L-BAXXI | 3.796 | 2.392 | 2.580 | 4.641 | 13409 | L-AWSTRIJA | 4.036 | 3.508 | 3.563 | 4.036 | 15143 | IL-POLONJA | 635 | 631 | 338 | 401 | 2005 | IL-PORTUGALL | 583 | 795 | 1.216 | 2.889 | 5483 | IR-RUMANIJA | 4 | 22 | 47 | 73 | IS-SLOVENJA | 92 | 88 | 76 | 108 | 364 | IR-REPUBBLIKA SLOVAKKA | 80 | 58 | 62 | 174 | 374 | IL-FINLANDJA | 2.167 | 2.098 | 2.243 | 2.965 | 9473 | L-ISVEZJA | 2.200 | 1.900 | 2.400 | 3.300 | 9800 | IR-RENJU UNIT | 9.369 | 8.036 | 7.593 | 12.135 | 37133 | EUR 27 | 101.155 | 97.557 | 101.285 | 120.622 | 420619 | Tabella 2: L-għadd ta' impjegati li l-pretensjonijiet pendenti tagħhom tħallsu totalment jew parzjalment mill-Istituzzjoni li tagħti l-Garanziji. 2006 | 2007 | 2008 | 2009 | L-ammont totali 2006 sal-2009 | IL-BELġJU | 19,104 | 16,628 | 17,414 | 18,922 | 72068 | IL-BULGARIJA | 45 | 20 | 433 | 498 | IR-REPUBBLIKA ĊEKA | 7,549 | 6,888 | 5,055 | 19,451 | 38943 | ID-DANIMARKA | 9,886 | 10,244 | 19,328 | 34,694 | 74152 | IL-ĠERMANJA | 189,695 | 167,593 | 173,004 | 304,719 | 835011 | L-ESTONJA | 1,256 | 1,158 | 2,292 | 6,661 | 11367 | L-IRLANDA | 4,687 | 6,609 | 9,704 | 20,172 | 41172 | IL-GREċJA | 758 | 284 | 432 | 148 | 1622 | SPANJA | 57,738 | 56,382 | 63,994 | 99,071 | 277185 | FRANZA | 220,812 | 208,233 | 235,062 | 289,780 | 953887 | L-ITALJA | 0 | ĊIPRU | 48 | 16 | 2 | 63 | 129 | IL-LATVJA | 2,598 | 928 | 1,029 | 2,015 | 6570 | IL-LITWANJA | 11,140 | 5,794 | 6,894 | 8,110 | 31938 | IL-LUSSEMBURGU | 0 | L-UNGERIJA | 21,319 | 15,888 | 12,665 | 28,664 | 78536 | MALTA | 0 | 32 | 0 | 17 | 49 | IL-PAJJIżI L-BAXXI | 30,729 | 21,554 | 27,890 | 59,243 | 139416 | L-AWSTRIJA | 34,521 | 30,986 | 28,219 | 36,191 | 129917 | IL-POLONJA | 20,321 | 17,151 | 20,319 | 35,674 | 93465 | IL-PORTUGALL | 9,530 | 12,220 | 14,120 | 18,263 | 54133 | IR-RUMANIJA | 618 | 2,578 | 2,353 | 5549 | IS-SLOVENJA | 1,276 | 430 | 448 | 6,259 | 8413 | IR-REPUBBLIKA SLOVAKKA | 2,604 | 2,821 | 4,308 | 8,114 | 17847 | IL-FINLANDJA | 6,022 | 5,021 | 7,714 | 9,253 | 28010 | L-ISVEZJA | 17,100 | 14,000 | 19,100 | 29,100 | 79300 | IR-RENJU UNIT | 92,516 | 86,006 | 76,416 | 164,083 | 419021 | EUR 27 | 761,209 | 687,529 | 748,007 | 1 201,453 | 3398198 | Tabella 3: Ammonti mħallsa mill-Istituzzjoni li tagħti l-Garanziji (f'ewro) 2006 | 2007 | 2008 | 2009 | L-ammont totali 2006 sal-2009 | IL-BELġJU | 132 410,251 | 110 682,560 | 122 806,878 | 151 927,588 | 517 827,277 | IL-BULGARIJA | - | 14,265 | 5,115 | 232,022 | 251,402 | IR-REPUBBLIKA ĊEKA | 6 477,066 | 7 060,182 | 6 026,217 | 31 928,617 | 51 492,081 | ID-DANIMARKA | 28 287,595 | 36 372,910 | 89 592,275 | 157 395,719 | 311.648.498 | IL-ĠERMANJA | 983 495,381 | 849 977,920 | 822 226,706 | 1 755 302,560 | 4 411 002,567 | L-ESTONJA | 954,629 | 1 476,662 | 4 329,696 | 13 492,496 | 20 253,84 | L-IRLANDA | 4 308,000 | 5 727,000 | 10 068,000 | 19 958,000 | 40 061,000 | IL-GREċJA | 2 130,303 | 496,418 | 986,256 | 311,315 | 3 924,292 | SPANJA | 269 549,468 | 327 130,512 | 359 752,446 | 643 538,235 | 1 599 970,661 | FRANZA | 1 458 000,000 | 1 400 000,000 | 1 463 000,000 | 2 117 000,000 | 6 438 000,000 | L-ITALJA | ĊIPRU | 96,147 | 7,803 | 1,910 | 14,554 | 120,414 | IL-LATVJA | 1 937,982 | 821,591 | 1 850,184 | 2 724,831 | 7 334,587 | IL-LITWANJA | 6 835,032 | 3 880,908 | 5 271,084 | 6 545,412 | 22 532,437 | IL-LUSSEMBURGU | L-UNGERIJA | 21 360,781 | 16 841,854 | 18 043,815 | 32 734,634 | 88 981,085 | MALTA | 0 | 35,816 | 0 | 22,062 | 57,878 | IL-PAJJIżI L-BAXXI | 205 314,711 | 141 211,281 | 174 557,007 | 398 691,488 | 919 774,487 | L-AWSTRIJA | 184 854,654 | 208 047,412 | 208 055,837 | 277 579,642 | 878 537,545 | IL-POLONJA | 18 203,753 | 21 036,816 | 27 170,354 | 43 977,262 | 110 388,185 | IL-PORTUGALL | 40 198,540 | 52 988,075 | 70 475,958 | 80 900,936 | 244 563,509 | IR-RUMANIJA | - | 431,282 | 1 067,814 | 1 168,956 | 2 668,052 | IS-SLOVENJA | 2 163,308 | 744,805 | 849,295 | 13 321,203 | 17 078,611 | IR-REPUBBLIKA SLOVAKKA | 2 570,000 | 2 304,056 | 5 111,233 | 9 872,000 | 19 857,289 | IL-FINLANDJA | 18 930,558 | 16 447,990 | 24 135,752 | 35 396,292 | 94 910,592 | L-ISVEZJA | 101 854,253 | 90 453,076 | 101 734,753 | 224 435,216 | 518 477,298 | IR-RENJU UNIT | 415 375,589 | 245 454,000 | 267 021,651 | 479 967,226 | 1 407 818,465 | EUR 27 | 3 905 308,001 | 3 539 645,194 | 3 784 140,235 | 6 498 438,266 | 17 727 531,696 | Tabella 4: Interventi fil-perjodu 2006-2008 mill-istituzzjoni li tagħti l-garanziji favur dawk l-impjegati li kien hemm talba fi Stat Membru ieħor biex jinbdew il-proċeduri ta' insolvenza kontra l-impjegatur tagħhom Għadd ta' każijiet ta' insolvenza transkonfinali għal kull istituzzjoni li tagħti l-garanziji | Għadd ta' impjegati kkonċernati | Somom imħallsa (f'EUR) | IL-BELġJU | 48 | 156 | 2 093,600 | IL-BULGARIJA | 0 | 0 | 0 | IR-REPUBBLIKA ĊEKA | ID-DANIMARKA | 2 | 2 | 19,119 | IL-ĠERMANJA | 26 | 188 | 400,850 | L-ESTONJA | L-IRLANDA | 22 | 43 | 139,949 | IL-GREċJA | 0 | 0 | 0 | SPANJA | 0 | 0 | 0 | FRANZA | 39 | 163 | 2 513,154 | L-ITALJA | 6 | 6 | 156,458 | ĊIPRU | IL-LATVJA | 0 | 0 | 0 | IL-LITWANJA | 0 | 0 | 0 | IL-LUSSEMBURGU | 1 | 29 | 129,368 | L-UNGERIJA | 0 | 0 | 0 | MALTA | 0 | 0 | 0 | IL-PAJJIżI L-BAXXI | Il-figuri mhumiex disponibbli peress li l-istituzzjoni olandiża li tagħti l-garanzija ma rreġistratx b'mod separat il-każijiet transnazzjonali | L-AWSTRIJA | 59 | 214 | 1 346,751 | IL-POLONJA | 0 | 0 | 0 | IL-PORTUGALL | 1 | 17 | 111,172 | IR-RUMANIJA | 0 | 0 | 0 | IS-SLOVENJA | 1 | 3 | 3,855 | IR-REPUBBLIKA SLOVAKKA | 0 | 0 | 0 | IL-FINLANDJA | 15 | 69 | 434,253 | L-ISVEZJA | 13 | 259 | 3 415,180 | IR-RENJU UNIT | 6 | 9 | 65,214 | EUR 27 | 239 | 1,158 | 10 828,924 | [1] Id-Direttiva 2008/94/KE tal-Parlament Ewropew u tal-Kunsill tat-22 ta’ Ottubru 2008 dwar il-protezzjoni tal-impjegati fil-każ tal-insolvenza ta’ min iħaddimhom. ĠU L 283, 28.10.2008, p. 36. [2] Id–Direttiva tal-Kunsill 80/987/KEE tal-20 ta' Ottubru 1980 dwar it-taqrib tal-liġijiet tal-Istati Membri dwar il-protezzjoni tal-impjegati f'każ tal-insolvenza ta' min iħaddimhom. ĠU L 283, 28.10.1980, p. 23 [3] Id-Direttiva 2002/74/KE tal-Parlament Ewropew u tal-Kunsill tat-23 ta' Settembru 2002 li temenda d-Direttiva tal-Kunsill 80/987/KEE dwar l-approsimazzjoni tal-liġijiet tal-Istati Membri li għandhom x'jaqsmu mal-protezzjoni tal-impjegati f'każ tal-insolvenza ta' min iħaddimhom. ĠU L 270, 8.10.2002, p. 10 . [4] Il- maritime lien fuq bastiment tagħti prijorità lil ċerti pretensjonijiet (inklużi pretensjonijiet ta' paga) fuq self bankarju għal xiri ta' dar, ipoteki u tariffi. (Il-Konvenzjoni Internazzjonali dwar il-Maritime Liens u Self Bankarju għal xiri ta' dar 1993 (International Convention on Maritime Liens and Mortgages 1993)). [5] Ir-Regolament tal-Kunsill (KE) Nru 1346/2000 tad-29 ta' Mejju 2000 dwar proċedimenti ta' falliment. ĠU L 160, 30.6.2000, p. 1 . [6] L-Artikolu 3, subparagrafu 1, inċiż 1 tal-Att tas-26 ta' Ġunju 2002. [7] Sentenza tal-Qorti tal-Ġustizzja (l-Ewwel Awla) tas-16 ta' Diċembru 2004. Każ C-520/03. José Vicente Olaso Valero vs Fondo de Garantía Salarial (Fogasa). ECR 2004 Paġna I-12065, il-punt 34. [8] COM (95) 164 tal-15 ta' Ġunju 1995. [9] Ġudizzju tal-Qorti tas-16 ta’ Ottubru 2008. Svenska staten vs Anders Holmqvist. [10] IT u l-LU ma rrispondewx għall-kwestjonarju.